|  |  |
| --- | --- |
| ГРБОВИ ЗА МЕМОРАНДУМ | Република СербияАвтономна покраїна Войводина**Покраїнски секретарият за образованє, предписаня,** **управу и национални меншини – национални заєднїци**Булевар Михайла Пупина 16, 21000 Нови СадТ: +381 21 487 46 04  F: +381 21 557 074; 456 986 adrian.borka@vojvodina.gov.rs <http://185.166.125.155/konkursi/> |
|  | ЧИСЛО: 000118608 2024 09427 005 001 000 001 | ДАТУМ: 29.1.2024. року |

На основи члена 7. Покраїнскей скупштинскей одлуки о додзельованю буджетних средствох за унапредзенє положеня националних меншинох – националних заєднїцох и розвой мултикултурализма и толеранциї («Службени новини АПВ», число 8/2019), члена 11, 12, 23. пасус 4, 25. и 26. Покраїнскей скупштинскей одлуки о буджету Aвтономнeй покраїни Войводини за 2024. рок («Службени новини АПВ», число 45/2023), члена 37. Покраїнскей скупштинскей одлуки о покраїнскей управи («Службени новини АПВ», число 37/2014, 54/2014 ‒ др. одлука, 37/2016, 29/2017, 24/2019, 66/2020 и 38/2021), члена 6. Уредби о средствох за стимулованє програмох або часци средствох хтори хибя за финансованє програмох од явного интересу яки реализую здруженя («Службени глашнїк РС», число 16/2018) и члена 3. Правилнїка o додзельованю буджетних средствох Покраїнского секретарияту за образованє, предписаня, управу и национални меншини – национални заєднїци за унапредзованє положеня националних меншинох – националних заєднїцох и розвой мултикултурализма и толеранциї у Автономней покраїни Войводини («Службени новини АПВ», число 7/2023), Покраїнски секретарият за образованє, предписаня, управу и национални меншини – национални заєднїци (у дальшим тексту: Секретарият), розписує

**ЯВНИ КОНКУРС ЗА СОФИНАНСОВАНЄ ПРОГРАМОХ И ПРОЄКТОХ УНАПРЯМЕНИХ НА**

**УНАПРЕДЗОВАНЄ ПРАВОХ НАЦИОНАЛНИХ МЕНШИНОХ – НАЦИОНАЛНИХ ЗАЄДНЇЦОХ У АП ВОЙВОДИНИ У 2024. РОКУ**

**I ОБЩИ ЦИЛЬ КОНКУРСУ**

Явни конкурс ше розписує за програми и проєкти здруженьох, фондох и фондацийох (у дальшим тексту: подношитель прияви), унапрямених на витворйованє правох националних меншинох – националних заєднїцох зоз териториї Автономней покраїни Войводини у 2024. року.

**II РОЗПОДЗЕЛЬОВАНЄ СРЕДСТВОХ**

Явни конкурс ше розписує на вкупну суму **33.000.000,00 динари**, по националних меншинох – националних заєднїцох:

|  |  |
| --- | --- |
| Мадярска национална меншина – национална заєднїца | 15.450.000,00 динари |
| Ромска национална меншина – национална заєднїца | 3.350.000,00 динари |
| Горватска национална меншина – национална заєднїца | 3.200.000,00 динари |
| Словацка национална меншина – национална заєднїца | 3.200.000,00 динари |
| Румунска национална меншина – национална заєднїца | 2.350.000,00 динари |
| Руска национална меншина – национална заєднїца | 1.200.000,00 динари |
| Бунєвацка национална меншина – национална заєднїца | 1.050.000,00 динари |
| Македонска национална меншина – национална заєднїца | 660.000,00 динари |
| Українска национална меншина – национална заєднїца | 410.000,00 динари |
| Нємецка национална меншина – национална заєднїца | 300.000,00 динари |
| Ческа национална меншина – национална заєднїца | 130.000,00 динари |
| Чарногорска национална меншина – национална заєднїца | 600.000,00 динари |
| Други национални меншини – национални заєднїци | 1.100.000,00 динари |

**III. ОБЩИ УСЛОВИЯ КОНКУРСУ**

* На явни конкурс за додзельованє буджетних средствог Секретарияту ше можу приявиц лєм подношителє прияви хтори маю реґистроване шедзиско на териториї АП Войводини, хтори ше у рамикох своїх дїялносцох занїмаю з унапредзеньом правох и положеня припаднїкох меншинских заєднїцох на териториї АП Войводини, як обласци од явного интересу за АП Войводину.
* На явни конкурс ше нє можу приявйовац директни и индиректни буджетни хаснователє, привредни дружтва и национални совити националних меншинох.
* Конкурсну документацию мож превжац од **29.1.2024 року** у просторийох Секретарияту, або на web-адреси Секретарияту: [www.puma.vojvodina.gov.rs.](http://www.puma.vojvodina.gov.rs.)
* Термин за подношенє приявох то **23.2.2024. року**.
* На явним конкурсу ше додзелює средства за програми и проєкти подношительох приявох хтори унапрямени на витворйованє правох националних меншинох – националних заєднїцох у АП Войводини, а насампредз за:
* очуванє и пестованє язика, народних обичайох и старих ремеслох;
* защиту и презентацию фолклорного нашлїдства;
* творенє условийох за розвой култури, науки и уметносци;
* пестованє и стимулованє народней творчосци;
* представянє културних доброх од винїмковей значносци;
* литературну, драмску, сценску, музичну и подобову творчосц, меморияли, фестивали, ювилейни манифестациї, уметнїцки колониї, кампи з якима ше пестує толеранцию и права националних меншинох – националних заєднїцох;
* конференциї, турнири, сходи и подобне, з якима ше пестує толеранцию и права националних меншинох – националних заєднїцох;
* пестованє и розвой аматеризму, госцованя ансамблох;
* сотруднїцтво з матичнима жемами и други форми сотруднїцтва;
* проєкти яки ше одноша на розвиванє, очуванє и пестованє духа медзинационалней толеранциї при младих;
* унапредзенє продукциї и за продукцию телевизийней и радийней програми, интернет-презентациї, други форми електронских презентацийох, друковани пропаґандни активносци, активносци у друкованих медийох и других формох медийних активносцох.
* Секретарият по Конкурсу софинансує лєм активносци яки ше реализує у периодзе од розписованя конкурсу по 31.12.2024. року на териториї АП Войводини.

Явни конкурс ше обявює у «Службених новинох Автономней покраїни Войводини», у єдним явним глашнїку хтори закрива цалу територию АПВ и на интернет-боку Секретарияту, як и на порталу е-Управа, на сербским язику и на язику националней меншини хтори ше службено хаснує у АП Войводини.

**IV. СПОСОБ ПОДНОШЕНЯ ПРИЯВИ**

* Прияву на Явни конкурс (лєм на виполнєним формуларе прияви, на сербским язику або на язику националней меншини хтори ше службено хаснує у АП Войводини, у єдним прикладнїку) ше доручує у паперовей форми у завартей коверти на адресу:

**ПОКРАЇНСКИ СЕКРЕТАРИЯТ ЗА ОБРАЗОВАНЄ, ПРЕДПИСАНЯ, УПРАВУ И НАЦИОНАЛНИ МЕНШИНИ – НАЦИОНАЛНИ ЗАЄДНЇЦИ, БУЛЕВАР МИХАЙЛА ПУПИНА 16, 21000 НОВИ САД**, з назначеньом на предку коверти: «**ПРИЯВА НА ЯВНИ КОНКУРС СОФИНАНСОВАНЄ ПРОГРАМОХ И ПРОЄКТОХ ХТОРИ УНАПРЯМЕНИ НА УНАПРЕДЗОВАНЄ ПРАВОХ НАЦИОНАЛНИХ МЕНШИНОХ – НАЦИОНАЛНИХ ЗАЄДНЇЦОХ У АП ВОЙВОДИНИ У 2024. РОКУ»** по пошти або особнє з придаваньом на писарнїцу покраїнских орґанох управи (на наведзену адресу) од 9.00 до 14.00 годзин. Прияви хтори ше доручи особнє або по пошти, обовязно ше доручує и у електронскей форми у скенираним ПДФ формату, як и у Ворд формату, прейґ апликациї Секретарияту: <http://185.166.125.155/konkursi/>, з вибором одвитуюцого явного конкурсу на хтори ше одноши приява.

**V. ИНШИ ОБВИСЦЕНЯ О КОНКУРСУ**

* Нєт огранїченя у поглядзе числа приявох/проєктох хтори може поднєсц єден подношитель. У случаю вецей приявох/проєктох єдного подношителя, кажди проєкт истого подношителя муши буц послати як окремна посилка, односно за кажди проєкт ше подноши окремну прияву и обовязно ше доручує окреме скенирани документ (насловени на назву проєкту/програми).
* Подношителє приявох можу конкуровац з истим проєктом лєм на єден конкурс за софинансованє проєктох хтори розписує Секретарият.
* Секретарият затримує право од подношителя прияви, по потреби, питац додатну документацию и информациї, односно за додзельованє средствох одредзиц виполньованє додатних условийох.
* По обезпечованю думаня националних совитох, а на обгрунтоване предкладанє конкурсней комисиї, покраїнски секретар приноши ришенє о розпоредзованю средствох, хторе ше обяви на интернет-боку Секретарияту и на порталу Е-управа.
* Подношитель прияви хторому додзелєни средства по Явним конкурсу, ма обовязку доручиц Секретарияту податок о окремним наменковим подрахунку яки отворени при Управи за трезор, найпознєйше по 1.6.2024. року.

Додатни информациї о явним конкурсу мож достац у Секретарияту, на число телефона: 021/ 487 4608, по е-пошти adrian.borka@vojvodina.gov.rs, або на интернет-боку Секретарияту на адреси: [www.puma.vojvodina.gov.rs.](http://www.puma.vojvodina.gov.rs.)

Покраїнски секретар,

Жолт Сакалаш с.р.